MINISTERSTVO HOSPODÁRSTVA 							
SLOVENSKEJ REPUBLIKY
Číslo: 690/2002-010

Materiál na rokovanie vlády
Slovenskej republiky

D o d a t o k

SPRÁVA
o priebehu realizácie podporných finančných programov
pre malé a stredné podnikanie za II. polrok 2001

Podnet:							Obsah materiálu:

na základe uznesenia						1. Predkladacia správa
vlády SR č. 223/2000						2. Vyhodnotenie medzirezortného 
                                                                                               pripomienkového konania

Predkladá:

Ľubomír H a r a ch
minister hospodárstva
Slovenskej republiky

Bratislava 10. apríl 2002

N o v é   z n e n i e

P r e d k l a d a c i a   s p r á v a

	V súlade s uznesením vlády SR č. 223 z 5. apríla 2000 predkladá minister hospodárstva  SR vláde SR polročne ”Správu o výsledkoch finančných podporných programov pre malé a stredné podnikanie”.  Predkladaný materiál prezentuje výsledky dosiahnuté v oblasti podporných programov financovaných zo zdrojov štátneho rozpočtu, prostriedkov Európskej komisie programu PHARE a komerčných bánk, ako aj ďalšie finančné programy, ktoré napomáhajú rozvoju malého a stredného podnikania. 

	Veľká pozornosť je v materiáli venovaná vyhodnoteniu Podporného úverového programu (PÚP), ktorý bol vytvorený z prostriedkov štátneho rozpočtu, programu PHARE a zúčastnených komerčných bánk. V prílohách sú uvedené prehľady o smerovaní poskytnutých úverov do okresov, podnikateľských činností a podľa zúčastnených bánk. Program v ôsmom roku jeho realizácie možno na základe dosiahnutých výsledkov hodnotiť mimoriadne pozitívne. Program využíva revolvingový úverový fond, čo umožňuje poskytovať ďalšie úvery zo splátok predchádzajúcich úverov. Výsledky programu svedčia o vysokej efektívnosti použitia finančných prostriedkov (pozri tabuľka na str.2).

	Národná agentúra pre rozvoj malého a stredného podnikania prostredníctvom siete Regionálnych poradenských a informačných centier a Podnikateľských inovačných centier zabezpečuje poradenstvo a informuje o možnostiach získania finančných prostriedkov pre  malých a stredných podnikateľov s dôrazom na okresy s vysokou mierou nezamestnanosti.

	Na  dosiahnutých výsledkoch v oblasti finančnej podpory malého a stredného podnikania sa významne podieľajú aj úverové programy Slovenskej záručnej a rozvojovej banky, š. p. ú., záručné programy, ako aj príspevky poskytnuté zo zdrojov štátneho rozpočtu pre rozvoj malého a stredného podnikania prostredníctvom Slovenskej záručnej a rozvojovej banky, š. p. ú. Uvedené podporné programy dopĺňajú úvery poskytnuté zo zdrojov zahraničných úverových liniek. 

	Všeobecne však treba konštatovať, že stav podpory rozvoja malého  stredného podnikania na Slovensku i napriek realizácii podporných programov eliminujúcich nedostatky vyvíjajúceho sa ekonomického prostredia, nie je optimálny. Prístup podnikateľov ku kapitálu sťažuje nedostatok záruk.

	Z uvedeného vyplýva potreba systémových zmien v  prospech zlepšenia podnikateľského prostredia, pri využití už existujúcich a osvedčených podporných programov (ako napr. Podporný úverový program, Mikropôžičkový program alebo Podpora). Rovnako je potrebné upravovať podmienky jednotlivých programov tak, aby zodpovedali aktuálnej situácii na peňažnom trhu a potrebám podnikateľov. Pokles úrokovej sadzby na komerčnom trhu by sa mal odraziť aj v znížení úrokov z úverov poskytovaných v rámci schválených štátnych programov. V tejto oblasti je potrebná úzka spolupráca inštitúcií realizujúcich štátne programy s peňažnými ústavmi, s Ministerstvom hospodárstva SR a Delegatúrou Európskej komisie.

           Vzhľadom na skutočnosť, že v ŠR 2001 neboli na program Kvalita vyčlenené žiadne prostriedky a nerealizovala sa ani realokácia prostriedkov z iných zdrojov, navrhujeme v rámci návrhu uznesenia vlády SR zabezpečiť realokáciu prostriedkov vo výške 10 mil. Sk z podprogramu ”Poradenstvo pre malých a stredných podnikateľov” na realizáciu ktorého je na rok 2002 vyčlenených 40,8 mil. Sk, do podprogramu ”Implementácia systémov riadenia kvality - Kvalita”.

          V rámci programu Kvalita bolo k 31. 12. 2001 evidovaných 105 žiadosti o grant v celkovom objeme cca 8 mil. Sk. Na zaistenie kontinuity programu je potrebné urýchlene uvoľniť finančné prostriedky na rok 2002 a takto znovu oživiť program, ktorý sa už vyše polroka nachádza len v polohe evidencie záujemcov o granty.

          Zdroje vo výške 7 mil. Sk, ktoré sú alokované v štátnom rozpočte 2002 na jeho realizáciu budú použité na uspokojenie žiadostí, ktoré zostali z roku 2001, z tohto dôvodu je nevyhnutné navýšiť zdroje na rok 2002 aspoň o ďalších 10 mil. Sk, čím sa zabezpečí plynulé prideľovanie a vyplácanie grantov. Ide však o minimálnu čiastku, pretože o program prejavuje záujem čoraz väčšie množstvo podnikov. Na druhej strane sa však začína opačný proces tzv. negatívnej propagácie, vzhľadom k tomu, že komisia pre prideľovanie grantov nemôže priebežne riešiť žiadosti záujemcov o granty.
          Schválenie “Správy o priebehu realizácie podporných finančných programov pre malé a stredné podnikanie za II. polrok 2001” nemá finančný, ekonomický, environmentálny dopad a ani dopad na zamestnanosť.

N o v é   z n e n i e
Vyhodnotenie pripomienkového konania

	Spôsob pripomienkového konania: bežný/zjednodušený/skrátený postup-dôvod:	bežný

	Zoznam oslovených subjektov: 	Kancelária podpredsedu vlády SR pre ekonomiku, Kancelária podpredsedu vlády SR pre legislatívu, Kancelária podpredsedníčky vlády SR pre európsku integráciu, Kancelária podpredsedu vlády SR pre ľudské a menšinové práva a regionálny rozvoj, Ministerstvo financií SR, Ministerstvo zahraničných vecí SR, Ministerstvo výstavby a regionálneho rozvoja SR, Ministerstvo kultúry SR, Ministerstvo práce, sociálnych vecí a rodiny SR, Ministerstvo spravodlivosti SR, Ministerstvo vnútra SR, Ministerstvo životného prostredia SR, Ministerstvo pôdohospodárstva SR, Ministerstvo školstva SR, Ministerstvo pre správu a privatizáciu NM SR, Ministerstvo zdravotníctva SR, Ministerstvo dopravy, pôšt a telekomunikácií SR, Ministerstvo obrany SR
	Počet oslovených subjektov:	18
	Zaslali do stanoveného termínu:	15
	Vôbec nezaslali:	  3
	Subjekty, ktoré nemali pripomienky:	10
	Počet vznesených pripomienok: 	  5
	Počet akceptovaných:	  5 (2 čiastočne)
	                 Počet neakceptovaných, z toho počet zásadných - ktoré subjekty:	  -        
	                                  Rozporové konanie (s kým, kedy, na akej úrovni, s akým výsledkom):	MPSVaR SR listom č. 469/2002-I/10 z 10. 4. 2002 oznámilo, že netrvá na 
		zásadnej pripomienke uvedenej v liste č. 469/2002-I/10 z 18. 3. 2002
	     Počet odstránených pripomienok:	  1
	Počet neodstránených pripomienok:	  -

Rezort | Pripomienka | Typ | Vyhodno-tenie | Spôsob vyhodnotenia | Poznámka
ÚV SR-podpredseda vlády SR pre ekonomiku | Neboli zaslané | | | |
ÚV SR-podpredseda vlády SR pre legislatívu | Bez pripomienok. | | | |

ÚV SR-podpredsedníčka vlády SR pre európsku integráciu

Do materiálu navrhuje uviesť informáciu týkajúcu sa sťaženia realizácie podporných programov v dôsledku platnosti zákona 
č. 231/1999 Z.z o štátnej pomoci v znení zákona č. 434/2001 Z.z., ktorého znenie nie je v súlade so zákonmi s podobným zameraním, ktoré sú uplatňované v krajinách EU.

O

A

Informácia týkajúca sa pripomienky bola zapracovaná do záveru materiálu.

ÚV SR-podpredseda vlády SR pre ľudské a menšinové  práva a regionálny rozvoj | Bez pripomienok. | | | |

Ministerstvo financií SR

Návrhom uznesenia vlády SR v bode B.2 sa zužuje rozsah informácií poskytovaných vláde len na rozvojové a podporné programy  kapitoly Ministerstva hospodárstva SR. Týmto sa obmedzuje informovanosť vlády len na kapitolu MH SR, pritom aj z predloženého materiálu vyplýva, že programy podpory malého a stredného podnikania sa realizujú v gestorstve kapitoly MH SR ako aj  iných kapitol a zo zahraničných zdrojov.
Na základe uvedeného MF SR odporúča ponechať v platnosti úlohu bodu B.2 uznesenia vlády 223/2000 a z predloženého návrhu uznesenia vlády SR odporúča vypustiť úlohu B.2 a C.1.

O

A

Úloha B.2 a C.1 bola z návrhu uznesenia vlády SR vypustená. Minister hospodárstva bude naďalej polročne predkladať na rokovanie vlády SR materiál ”Správa o priebehu realizácie podporných finančných programov pre malé a stredné podnikania”, ktorý bude doplnený o vyhodnotenie účelnosti a efektívnosti vynaložených prostriedkov v rámci každého z hodnotených programov.

Ministerstvo zahraničných vecí SR | Bez pripomienok. | | | |
Ministerstvo výstavby a regionálneho rozvoja SR | Bez pripomienok. | | | |
Ministerstvo kultúry SR | Bez pripomienok. | | | |
Ministerstvo práce, sociálnych vecí a rodiny SR | V programoch, pri ktorých nie je zohľadnený ich vplyv na zamestnanosť, požaduje uvedený vplyv doplniť, alebo žiada doplniť materiál o komplexnú informáciu o vplyve programov na zamestnanosť. | Z | C | Doplnené v rámci možnosti predkladateľa za programy, ktoré patria do kompetencie MH SR. Cieľom správy je informovať vládu SR o realizácii finančných podporných programov. |
Ministerstvo spravodlivosti SR | Bez pripomienok. | | | |
Ministerstvo vnútra SR | Bez pripomienok. | | | |

Ministerstvo životného prostredia SR

K zámeru, vyjadrenému v návrhu uznesenia vlády, podľa ktorého má dôjsť k ukončeniu predkladaniu správ o priebehu realizácie podporných finančných programov tak, ako tomu bolo doteraz na základe uznesenia vlády SR č. 223 a ďalej predkladať ”Hodnotenie účelnosti a efektívnosti vynaložených prostriedkov na rozvojové a podporné programy kapitoly MH SR” odporúčame bližšie objasniť obsahovú nadväznosť a kontinuitu s dosiaľ predkladanými správami.

V prílohovej časti odporúčame prezentovať údaje o členení jednotlivých príspevkových programov a to tak, ako sú v časti 2.2 ”Informácie” (programy 1-7).

O

O

C

A

Úloha B.2, ktorou sa ministrovi hospodárstva ukladalo predkladať polročne na rokovanie vlády SR materiál ”Hodnotenie účelnosti a efektívnosti vynaložených prostriedkov na rozvojové a podporné programy kapitoly MH SR”, bola z návrhu uznesenia vlády SR vypustená. Uvedený materiál bude predkladaný do Porady vedenia MH SR a podľa jej záverov môže byť ako iniciatívny predložený na rokovanie vlády SR. Uznesenie vlády SR č. 223/2000, týkajúce sa predkladania polročných správ na rokovanie vlády SR  sa naďalej ponecháva v platnosti. 
Z dôvodu prehľadnosti boli  do prílohovej časti doplnené čísla príspevkových programov, tak ako sú prezentované v časti 2. 2.  materiálu.  Čo sa týka prezentovania ďalších údajov uvádzame, že pri príprave materiálu boli použité všetky dostupné údaje, poskytnuté Slovenskou záručnou a rozvojovou bankou.

Ministerstvo pôdohospodárstva SR | Neboli zaslané. | | | |
Ministerstvo školstva SR | Neboli zaslané. | | | |
Ministerstvo pre správu a privatizáciu NM SR | Bez pripomienok. | | | |
Ministerstvo zdravotníctva SR | Bez pripomienok. | | | |
Ministerstvo dopravy, pôšt a telekomunikácií SR | Bez pripomienok. | | | |
Ministerstvo obrany SR | Neboli zaslané. | | | |

Vysvetlivky k skratkám v tabuľke:
Z - zásadná
O - obyčajná
A - akceptovaná
C - čiastočne akceptovaná
N - neakceptovaná